11 Alice, e lego kgaetšedi wa kua Australia, o ile a swanelwa ke go dira phetho ya gore o tla botegela mang. Ge a be a thoma go ithuta Beibele, o be a botša ba gabo dilo tšeo a bego a ithuta tšona. O ile a ba botša le gore a ka se sa keteka Keresemose le bona gomme a ba hlalosetša mabaka. Mathomong, lapa la gabo le ile la nyamišwa ke seo, eupša ka morago la mo galefela kudu. Ba be ba nagana gore Alice ga a sa na taba le bona. Ke moka mmagwe o ile a mmotša gore ga a sa nyaka go mmona. Alice o re: “Ke ile ka gakanega le go kwa bohloko kudu ka gobane ke be ke rata lapa lešo kudu. Lega go le bjalo, ke be ke feditše le pelo gore Jehofa le Morwa wa gagwe ba tla pele bophelong bja ka, ke moka kopanong ya tikologo e latetšego ka kolobetšwa.”—Mateo 10:37.